Fostul primar al sectorului 4 Cristian Popescu Piedone si-a depus sambata candidatura pentru Primaria sectorului 4, cu 5.600 de semnaturi din partea Partidului Puterii Umaniste.

UPDATE 17:00 Avocatul Gheorghe Piperea a declarat duminica, pentru News.ro, ca va contesta in instanta noua candidatura a lui Cristian Popescu Piedone la Primaria Sectorului 4. "Sunt obligat sa o contest (candidatura lui Piedone, n.r.), din cate stiu mai sunt alte cateva sute de contestatii care se pregatesc, in primul rand ale celor din Asociatia Colectiv, dar si alte contestatii. Parerea mea este ca avem de-a face cu o sfidare a acestor oameni, este si o sfidare a justitiei, pentru ca justitia a anulat acea candidatura, si nu doar 2.500 de semnaturi, deci este autoritate de lucru judecat", a spus Piperea.

Avocatul a adaugat ca mai exista un motiv pentru care va contesta candidatura lui Piedone, care ii priveste pe toti urmaritii penal supusi, intr-un fel sau altul, unor masuri preventive, cum este controlul judiciar pe cautiune.

"In afara de faptul ca are niste conditii ale pastrarii libertatii provizorii, conditii care, daca sunt incalcate, se pierde cautiunea - in cazul domnului Piedone e vorba de 1,5 milioane de lei - controlul judiciar pe cautiune are conditii in ceea ce priveste libertatea de deplasare a respectivului, perimetrul pe care se deplaseaza este strict delimitat", a precizat Gheorghe Piperea.

Avocatul a adaugat ca va cere sa se depuna la dosar documentul din care rezulta care sunt conditiile controlului judiciar in cazul lui Piedone.

"Eu va spun ca, de regula, conditiile sunt sa nu te misti oriunde vrei, ci intr-un anumit perimetru. De exemplu, daca s-ar pune problema sa mearga in strainatate, pentru un primar ales, dar care este sub control judiciar, acest lucru nu e posibil, deoarece controlul judiciar nu iti permite sa iesi din tara", a mai spus Piperea.

Citește și Piedone nu se lasa si strange iar semnaturi pentru a candida. Primaria pe care vrea sa o conduca ii cere daune in instanta





Eugen Iancu, presedintele Asociatiei Colectiv GTG 3010, a comentat pentru news.ro candidatura lui Piedone. "Nu stiu ce as mai putea spune. Mi se pare un act de cinism, de nesimtire. Traim intr-o tara in care justitia nu isi face treaba, din moment ce avem candidati care ajung sa aiba dosare, sa fie arestati. Traim intr-o tara anormala, in care aproape regret ca am ajuns la 50 de ani si nu am furat, ca sa fiu bogat si linistit", a declarat Eugen Iancu, care si-a pierdut fiul in Colectiv.

Cristian Popescu Piedone si-a depus din nou candidatura pentru Primaria Sectorului 4, dupa ce prima data i-a fost respinsa de Tribunalul Bucuresti, au declarat pentru News.ro reprezentantii Biroului Electoral al Sectoruli 4. ”Domnul Piedone si-a depus din nou candidatura pentru functia de primar al Sectorului 4. De data aceasta a depus peste 5.600 de semnaturi din partea Partidului Puterii Umaniste”, a spus purtatorul de cuvant al Biroului Electoral al Sectorului 4, Aneta Cristescu.

Pentru depunerea candidaturii, Piedone avea nevoie de 2.728 de semnaturi, adica 1% din numarul alegatorilor din Sectorul 4, respectiv 272.851. ribunalul Bucuresti a respins, marti, candidatura lui Cristian Popescu Piedone la functia de primar al Sectorului 4. Instanta a admis apelul formulat de avocatul Gheorghe Piperea la decizia Judecatoriei Sectorului 4. ”Examinand listele de sustinatori inaintate de Biroul Electoral de Circumscriptie nr. 4 - Sector 4 (in copie si original), tribunalul constata ca nu au fost indeplinite conditiile prevazute de lege decat pentru un numar de 2.550 de sustinatori”, se arata in motivarea deciziei.

Marti seara, Popescu-Piedone a anuntat, pe Facebook, ca nu renunta la candidatura, vrand sa demareze o noua campanie de strangere de semnaturi de sustinere a candidaturii sale.

Miercuri, el s-a inscris in Partidul Puterii Umaniste, iar joi, Consiliul National al acestui partid, i-a validat candidatura la Sectorul 4.

